CELEX: 62016CA0409
Language: lt
Date: 2017-10-18 00:00:00
Title: Byla C-409/16: 2017 m. spalio 18 d. Teisingumo Teismo (pirmoji kolegija) sprendimas byloje (Symvoulio tis Epikrateias (Graikija) prašymas priimti prejudicinį sprendimą) Ypourgos Esoterikon, Ypourgos Ethnikis paideias kai Thriskevmaton / Maria-Eleni Kalliri (Prašymas priimti prejudicinį sprendimą — Socialinė politika — Direktyva 76/207/EEB — Vienodas požiūris į vyrus ir moteris užimtumo bei profesinės veiklos srityje — Diskriminacija dėl lyties — Priėmimo konkursas į valstybės narės policijos mokyklą — Valstybės narės teisės aktai, nustatantys visiems to konkurso kandidatams minimalaus fizinio ūgio reikalavimą)

11.12.2017   
            
            
               LT
            
            
               Europos Sąjungos oficialusis leidinys
            
            
               C 424/10
            
         2017 m. spalio 18 d. Teisingumo Teismo (pirmoji kolegija) sprendimas byloje (Symvoulio tis Epikrateias (Graikija) prašymas priimti prejudicinį sprendimą) Ypourgos Esoterikon, Ypourgos Ethnikis paideias kai Thriskevmaton / Maria-Eleni Kalliri
   
   (Byla C-409/16) (1)
   
   ((Prašymas priimti prejudicinį sprendimą - Socialinė politika - Direktyva 76/207/EEB - Vienodas požiūris į vyrus ir moteris užimtumo bei profesinės veiklos srityje - Diskriminacija dėl lyties - Priėmimo konkursas į valstybės narės policijos mokyklą - Valstybės narės teisės aktai, nustatantys visiems to konkurso kandidatams minimalaus fizinio ūgio reikalavimą))
   (2017/C 424/13)
   Proceso kalba: graikų
   
      Prašymą priimti prejudicinį sprendimą pateikęs teismas
   
   
      Symvoulio tis Epikrateias
   
   
      Šalys pagrindinėje byloje
   
   
      Ieškovai: Ypourgos Esoterikon, Ypourgos Ethnikis paideias kai Thriskevmaton
   
   
      Atsakovė: Maria-Eleni Kalliri
   
      Rezoliucinė dalis
   
   1976 m. vasario 9 d. Tarybos direktyvos 76/207/EEB dėl vienodo požiūrio į vyrus ir moteris principo taikymo įsidarbinimo, profesinio mokymo, pareigų paaukštinimo ir darbo sąlygų atžvilgiu, iš dalies pakeistos 2002 m. rugsėjo 23 d. Europos Parlamento ir Tarybos direktyva 2002/73/EB, nuostatos turi būti aiškinamos taip, kad jomis draudžiamas valstybės narės teisės aktas, kaip antai nagrinėjamas pagrindinėje byloje, pagal kurį leidimas kandidatams dalyvauti priėmimo į šios valstybės narės policijos mokyklą konkurse siejamas su minimaliu 1,70 m fizinio ūgio reikalavimu, neatsižvelgiant į jų lytį, nes šis teisės aktas daro nepalankų poveikį didesniam skaičiui moteriškos nei vyriškos lyties asmenų ir jis nėra tinkamas ir būtinas įgyvendinant juo siekiamą teisėtą tikslą, o tai turi patikrinti prašymą priimti prejudicinį sprendimą pateikęs teismas.
   
      (1)  OL C 392, 2016 10 24.